*Proiect*

**GUVERNUL REPUBLICII MOLDOVA**

**HOTĂRÂREA Nr. \_\_\_\_\_**

**din 2023**

**Chișinău**

pentru modificarea anexei nr. 3 la Hotărârea Guvernului nr.152/2022 сu privire la aprobarea Regulamentului privind gestionarea mijloacelor financiare ale Fondului național pentru dezvoltare regională și locală

În temeiul art. 3 alin. (4) și al art. 7 alin. (1) din Legea nr. 27/2022 privind Fondul național pentru dezvoltare regională și locală (Monitorul Oficial al Republicii Moldova, 2022, nr. 60, art. 76), Guvernul HOTĂRĂȘTE:

**1.** Anexa nr. 3 la Hotărârea Guvernului nr. 152/2022 cu privire la aprobarea Regulamentului privind gestionarea mijloacelor financiare ale Fondului național pentru dezvoltare regională și locală (Monitorul Oficial al Republicii Moldova, 2022, nr. 78, art. 207), cu modificările ulterioare, se modifică după cum urmează:

1) punctul 3 se completează cu subpunctul 3) cu următorul cuprins:

„3) în mod excepţional, din motive justificate legate de complexitatea proiectelor, Consiliul poate stabili termeni de implementare adaptați specificului proiectelor respective, alții decât durata de implementare indicată în Capitolul II.”;

2) la punctul 4, după cuvintele „consultării acestora” se completează cu cuvintele „prin instrumente participatorii”, iar după cuvintele „cu comunitatea locală” se completează cu textul „(consultări publice, focus grupuri, chestionare sau alte instrumente relevante)”.

**2.** Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.

**3.** Prezenta hotărâre intră în vigoare la data publicării în Monitorul Oficial al Republicii Moldova.

#### **Prim-ministru Dorin RECEAN**

#### Contrasemnează:

#### 

#### **Ministrul**

#### **infrastructurii și dezvoltării regionale Andrei SPÎNU**

#### 

#### **Ministrul finanțelor Petru ROTARU**